
DIRECŢIA URBANISM




Dr. Ing. GHEORGHE CIUHANDU
SERVICIUL PLANIFICARE URBANĂ

Nr.U22005-002735/10.06.2005
REFERAT
privind aprobarea Planului Urbanistic de Detaliu “Unitate agricolă”, Calea Moşniţei – zona Plopi Sud, Timişoara
Către Comisiile Consiliului Local al Municipiului Timişoara


Având în vedere prevederile Planului Urbanistic General al Municipiului Timişoara;

Având în vedere solicitarea înregistrată cu nr. U22005-002735/02.06.2005 a lui Faur Florin, pentru aprobarea Planului Urbanistic de Detaliu “Unitate agricolă”, Calea Moşniţei – zona Plopi Sud, Timişoara;

Având în vedere prevederile Planului Urbanistic Zonal “Plopi Sud”, aprobat prin H.C.L. nr. 35/2002;

Având în vedere prevederile Certificatului de Urbanism, nr. 3269/16.07.2004;

Propunem Comisiilor din cadrul Consiliului Local al Municipiului Timişoara analizarea şi avizarea din punct de vedere urbanistic a documentaţiei Plan Urbanistic de Detaliu “Unitate agricolă”, Calea Moşniţei – zona Plopi Sud, Timişoara, conform proiectului nr. B.07/2004, elaborat de proiectantul Arh. Gabriel Brihac, la cererea beneficiarului Faur Florin.
Terenul studiat în cadrul P.U.D. este situat în intravilanul extins al municipiului Timişoara, în zona de est a oraşului, zona Plopi - Calea Moşniţei. Conform reglementărilor P.U.Z. Plopi Sud in zona studiata este permisa funcţiunea de unitate agricolă/locuinţe. Această reglementare a fost preluată şi detaliată în prezenta documentaţie pentru parcela studiată, asigurând astfel unitate şi continuitate zonei.

Zona studiată care face obiectul acestei documentaţii, nu se află în zonă protejată sau de protecţie a monumentelor istorice, respectiv zone de interes deosebit pentru care este necesar avizul Consiliului Judeţean Timiş.


Planul Urbanistic de Detaliu se referă la suprafaţa de 10.000 mp., care va avea după dezmembrare nr. topo. A1676/4/2/1, conform proiectului de dezmembrare nr. 21/2004 întocmit de P.F.A. Mangiurea Eugen, din parcela în suprafaţă totală de 28500 mp., cu nr. topo. A1676/4/2, înscrisă în C.F. nr. 129113 Timişoara, proprietatea lui Faur Florin, Grek Gligore şi Grecu Nicodim.

Pentru elaborare P.U.D. şi construire, Faur Florin are acordul coproprietarilor, Grek Gligore, conform declaraţiei notariale nr. 1810 din 10.06.2004 şi al lui Grecu Nicodim, conform declaraţiei notariale nr.1796 din 10.06.2005.

În urma dezmembrării, parcela cu nr. topo A1676/4/2/1 va fi în proprietatea exclusivă a lui Faur Florin.

Una dintre priorităţi, conform PUZ – PLOPI SUD este organizarea circulaţiei cu respectarea străzilor si drumurilor de exploatare existente. Accesul pe parcelă se face prin drumul ce se continuă din Calea Moşniţei cu lăţimea propusă de 26,00 m., traversând canalul existent cu un podeţ improvizat şi de pe extinderea unei străzi preluată din documentaţiile de urbanism aprobate anterior, situată în sudul terenului studiat, pe traseul DE 1676/2/11 care va avea lăţimea propusă de 12,00 m., iar în această etapă se va materializa pe lăţimea de 6,00 m., respectiv pe suprafaţa aflată în proprietatea beneficiarului.


Extinderile drumurilor propuse din zona studiată în suprafaţă de 866 mp., care vor avea nr. topo A1676/4/2/1/2 în urma dezmembrării, vor trece în domeniul public al municipiului Timişoara, în conformitate cu declaraţia notarială autentificate sub nr. 1739/03.06.2005. Autorizarea oricăror lucrări de construire în conformitate cu prezentul P.U.D., se va face după ce drumurile prevăzute vor fi domeniu public. Sunt prevăzute şi extinderile de reţele edilitare în zonă, pentru a deservi obiectivele propuse.


Locurile de parcare pentru funcţiunile propuse, în conformitate cu Regulamentul Local de Urbanism, sunt asigurate pe parcelă, la nivelul solului pentru funcţiunile propuse.

Având în vedere caracterul complex al operaţiunii prin organizarea ciruculaţiilor în zonă, caracterul funcţiunii – unitate agricolă si dezvoltarea viitoare a funcţiunii propuse se va etapiza operaţiunea propusă. Astfel, indicii propuşi prin prezenta documentaţie sunt:

Pentru ETAPA I – UNITATE AGRICOLĂ:

POT maxim = 60 %


CUT maxim = 2,3

Regim maxim de înălţime P+2E+M
Pentru ETAPA II – LOCUINŢE SERVICIU:

POT maxim = 40 %


CUT maxim = 2,3

Regim maxim de înălţime P+2E+M

Se vor respecta condiţiile impuse de prin avizele eliberate de deţinătorii de reţele şi utilităţi publice, precum şi zonele de protecţie impuse de aceştia.
Documentaţia de urbanism este însoţită de avizele şi acordurile conform Ghidului privind metodologia de elaborare şi conţinutul cadru al P.U.D. aprobat prin Ordinul nr. 37/N/2000 al M.L.P.A.T. ( M.T.C.T.)

Planul Urbanistic de Detaliu “Unitate agricolă”, Calea Moşniţei – zona Plopi Sud, Timişoara se va integra în Planul Urbanistic General al Municipiului Timişoara şi va avea o valabilitate de 10 ani.

